text: Betjent på fisketur efter gevær
  02 august 2017 kl. 12.20
  Politiet måtte smøge bukserne op på jagt efter et gevær i å.
  En borger anmeldte tirsdag, noget han formodede var et gevær i en å. Borgeren var cyklet forbi åen ved Ribe og kunne se geværet gennem vandet.
  Da en patrulje kom til stedet, måtte en betjent ud på soppetur for at få geværet med tilbage til undersøgelse. 
  - Nu skal vi have undersøgt, om der kan findes en ejermand til geværet, og hvordan geværet er havnet i åen, siger vagtchefen ved Syd- og Sønderjyllands Politi til TV SYD.
  Der er tale om et almindeligt haglgevær sædvanligvis brugt til jagt.
  
  